title: "Andreas H\u00fcbbe"
text: "Andreas H\u00fcbbe (*19. Oktoober (Storemmuun).1865 Kl\u00e4den/Altmark, \u2020 15. Mai (Kr\u00f6lenmuun).1941 Hamborig) es en Aur-See- of Eksport-Koopman wesen. \nSin Faa\u0111er, Friedrich Johannes H\u00fcbbe, wiar D\u00fcneminspektor en uk di leest L\u00f6nvoogt \u00fcp S\u00f6l, en sa k\u0101m Andreas H\u00fcbbe hent\u00f6 S\u00f6l en liirti diar S\u00f6lring fan h\u00f6m.\n\nSin Bruarwening her hi \u00f6n Hamborig.\nHi heer aur h\u00f6nert Dechtingen en Leedjis aur S\u00f6l skrewen.\n\nForiining fuar S\u00f6l\u2019ring Spraak en Wiis\nAndreas H\u00fcbbe heer't \u00f6n di Gang braacht, dat di Foriining fuar S\u00f6l\u2019ring Spraak en Wiis gr\u00fcnjlair uur (1900), wat leeterhen di S\u00f6l'ring Foriining uuren es.\nAndreas H\u00fcbbe nem sin hiili Kraft fuar di S\u00f6lring Spraak. Hi wiar di \u00d6ndreft fuar masi Saaken, wat diaraur bit hent\u00f6 di jest Warelkrich pasiaret sen.\nT\u00f6hop me Boy Peter M\u00f6ller, diar uk \u00f6n Hamborig wiar, taacht hi h\u00f6m dat \"S\u00f6lring Lesbok\" \u00fct, wat M\u00f6ller da maaket her.Me des Bok uur et m\u00f6\u00f6gelk, dat em al \u00f6n't Jaar 1909 me di S\u00f6lring \u00d6nerrocht iin \u00f6n di Skuulen bigen k\u00fcr.\n\nFriisenstifting\nH\u00fcbbe meenti, dat di Baarilir man sawat \u00fc\u00fcs en Toonk fuar di S\u00f6lringer aur haa skul.\nAl t\u00f6 di Bigening fan't 20. Jaarh\u00f6nert gair dit me di S\u00f6lring Spraak jaa dial, en sa wel hok Mensken en uk H\u00fcbbe dit iin \u00f6n di Skuulen bringi.\n\nSa bigenti H\u00fcbbe, \u00f6n Hamborig wat Jil t\u00f6 saamlin, hur Boker fan maaket uur skul.\nAndreas H\u00fcbbe her al bigent, Techtingen en Leedjis t\u00f6hopt\u00f6drain, en hi her h\u00f6msalev uk aartig wat techtet en komponiaret.\n\nMe sin Friisenstiftung k\u00fcr hi 2.500 Mark t\u00f6hop fo, wat temelk dit Hualev fan di 5.000 Mark wiar, wat hi haa wel.\nFan di Stifting dair H\u00fcbbe uk wat fuar di \u00fc\u0111er Ail\u00f6nen, man fuaral \u00fcp F\u00f6\u00f6r es n\u00f6nt fan dat Uurterbok uuren, wat hi jam d\u00f6 wel.\n\nDi F\u00f6\u00f6ringer wel di Rochtskriiwing ee\u0111er Boy-Peter M\u00f6ller ek aurnem. T\u00f6 des Tir jef dit uk en Rochtskriiwing ee\u0111er Bremer, wat noch wat naier bi di D\u00fctsk Skriiwing wiar. Des wel di F\u00f6\u00f6ringer haa, en da fing ja niin Jil fan H\u00fcbbes Stifting.\nDat Jil fuar dit Bok es man dach bitaalet uuren, aurdat en Profesor, wat fan F\u00f6\u00f6r k\u0101m en sin Aarber \u00f6n Flensborig her, dit diarfuar nem.\nDat Uurterbok maaketi hi man ek.\n\nAndreas H\u00fcbbe heer h\u00f6m aur muar \u00fcs twuntig Jaaren fuul Aarber en Maid fuar di Ail\u00f6nsfriisk Spraaken maaket.\nDat leest Jil fan di Stifting nem di Inflatsjoon fan ombi 1923 wech, en t\u00f6 des Tir uur H\u00fcbbe uk mal \u0101rem.\n\n\u00d6n't Jaar 1932 heer di S\u00f6l'ring Foriining jit en Iaring fuar h\u00f6m her.\n\n<center><big><poem>\nUuh, let \u00fc\u00fcs diarom k\u0113mpi,Uuh, let \u00fc\u00fcs Harten bren,\nhual fast din Spraak, din Wiisen,bliif friisk, min S\u00f6lring L\u00f6n.</poem></big></center>\n\nFutnooten\n\nLiteratuur\n Andreas H\u00fcbbe (Hrsg.): S\u00f6l\u2019ring Dechtings en Leedjis. 3. Auflage. Gr\u00e4fe, Hamburg 1927\n Horst Haider Munske (Hrsg.): Handbuch des Friesischen Handbook of Frisian Studies.'' Max Niemeyer Verlag, T\u00fcbingen 2001\n Bi't Nuur\u0111friisk Instituut jeft et hok Boker en Skreften, hurbenen wat aur Andreas H\u00fcbbe staant.\n\nTeksti \n\nBiografii S\u00f6l'ring\nS\u00f6l'ring Spraak\nS\u00f6l'"